П Р О Т О К О Л   № 22
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 13.11.2018 г.

Днес, 13.11.2018 г. /вторник/ от 13.00 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова

ЧЛЕНОВЕ:  Калина Чапкънова 
    Евгени Диков - отсъства
						   
На заседанието присъства експертният сътрудник на комисията: Светла Кирилова – старши експерт в отдел „Съдебни кадри” и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение от Главния прокурор на РБългария за трансформиране на 1 /една/ щ.бр. за длъжност „куриер“ в 1 /една/ щ.бр. за длъжност „съдебен деловодител“ в щата на Районна прокуратура - Дупница. /вх. № ВСС-13065/30.10.2018 г./
Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ДАВА СЪГЛАСИЕ за трансформиране на 1 /една/ щ.бр. за длъжност „куриер“ в 1 /една/ щ.бр. за длъжност „съдебен деловодител“ в щата на Районна прокуратура – Дупница.
МОТИВИ: Необходимост, с оглед трайната тенденция за увеличаване на показателите за натовареността на прокурорите, което налага увеличаване на специализираната администрация в РП-Дупница чрез трансформация на длъжности за съдебни служители. Трансформацията ще бъде финансово обезпечена за сметка на утвърдения бюджет на ПРБ за 2018 г.

ВНАСЯ предложението в заседанието на Прокурорската колегия на ВСС, насрочено на 21.11.2018 г., за разглеждане и произнасяне.

2. ОТНОСНО: Писмо от Главния прокурор на РБългария с приложени становища от административни ръководители относно необходимите брой и видове длъжности за съдебни служители, съобразно предстоящите промени, в отговор на решение на КСА-ПК по протокол № 21/16.10.2018 г., т. 3. /вх. № ВСС-8474/06.11.2018 г./
КОМИСИЯ „СЪДЕБНА АДМИНИСТРАЦИЯ“ към 
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
 Р Е Ш И:

2.1. Приема за сведение становищата от административни ръководители относно необходимите брой и видове длъжности за съдебни служители, съобразно предстоящите промени, в отговор на решение на КСА-ПК по протокол № 21/16.10.2018 г., т. 3.

3. ОТНОСНО: Становище от главния секретар на АГП относно осигуряване на щатна бройка за длъжността „чистач“ в Районна прокуратура – Луковит.  /вх. № ВСС-13595/12.11.2018 г./
Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. На основание чл. 30, ал. 5, т. 8 от ЗСВ, РАЗКРИВА 1 /една/  щатна бройка за длъжност „чистач-призовкар“ в щата на Районна прокуратура-Луковит.
МОТИВИ: В РП-Луковит няма утвърдена бройка за длъжността „чистач“, а с решение на ПК от 06.06.2018 г. е съкратена една щ.бр. за длъжността „призовкар“. Дейностите по почистване и пренос на писма, призовки и други документи се извършва от прокурорите и съдебните служители в прокуратурата. С оглед необходимостта от ежедневно почистване и поддръжка на помещенията, ползвани от магистрати и съдебни служители /обща площ от 284 кв.м/ е необходимо разкриване на щатна бройка за длъжност „чистач-призовкар“, която  ще бъде финансово обезпечена за сметка на утвърдения бюджет на ПРБ за 2018 г.

ВНАСЯ предложението в заседанието на Прокурорската колегия на ВСС, насрочено на 21.11.2018 г., за разглеждане и произнасяне.

ПРЕДСЕДАТЕЛ 
НА КОМИСИЯТА:      /п/
				   ГЕРГАНА МУТАФОВА